Jesús Vidal Chamorro

**Jesús Vidal Chamorro** (født 6. mai 1974 i Madrid i Spania) er en spansk prelat og katolsk biskop av Segovia.
## Liv og virke
### Bakgrunn
Jesús Vidal Chamorro tok lisens i økonomi fra Complutense-universitetet i Madrid i 1997. Han ble ordinert til prest for erkebispedømmet Madrid den 8. mai 2004.

Vidal Chamorro var først kapellan i menigheten *Nuestra Señora del Rosario de Fátima*, samt assisterende kapellan for Katolsk Aksjon i Madrid og viserektor for kirken *Santo Niño del Remedio* før han ble kapellan for Katolsk Aksjon i Madrid og *Manos Unidas* i 2008. I 2007 tok han lisens i katolsk teologi fra Dámaso-universitetet i Madrid. 

Fra 2012 til 2015 var Jesús Vidal Chamorro også medlem av presterådet i Madrids erkebispedømme og biskoppelig delegat for ungdomstjeneste.

I 2015 ble Vidal Chamorro rektor ved presteseminaret i Madrid og siden 2016 pastor i menigheten *Santa María de la Cabeza*. Han ble i 2017 medlem av konsulentkollegiet i Madrid erkebispedømme.
### Hjelpebiskop i Madrid
Den 29. desember 2017 utnevnte pave Frans ham til titulærbiskop av *Elepla* og hjelpebiskop i Madrid. Han ble ordinert til biskop av erkebiskopen av Madrid, kardinal Carlos Osoro Sierra, den 17. februar 2018 i katedralen *Santa María la Real de La Almudena*. Medkonsekratorer var kardinal Antonio María Rouco Varela, erkebiskop emeritus av Madrid, og erkebiskop Renzo Fratini, apostolisk nuntius til Spania.

Fra den 21. september 2022 til 10. juni 2023 fungerte han også som apostolisk administrator for det vakante bispedømmet Alcalá de Henares.

### Biskop av Segovia
Pave Frans utnevnte ham til biskop av Segovia den 3. desember 2024. Innsettelsen i embedet fant sted den 18. januar året etter.

Den 28. august 2025 utnevnte pave Leo XIV ham til medlem av Dikasteriet for kleresiet i den romerske kurie i Vatikanet.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean-Marie Villot (1905-1979) *1954
* Erkebiskop Lajos Kada (1924-2001) *1975
* Erkebiskop Carlos Osoro Sierra (1997) (1945-) *1997
* Biskop *Jesús Vidal Chamorro* (1974- ) *2018

## Referanser